Z A P I S N I K
35. sjednice Vijeća Gradske četvrti Podsljeme,
održane 13. ožujka 2024., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati



NAZOČNI ČLANOVI VIJEĆA:
Krešimir Kompesak, Anita Matković, Tihomir Milovac, Pero Semren, Reana Senjković-Svrčić, Damir Pavlek, Ivan Laco, Luka Maloča, Snježana Punjek i Ana Večerin Novaković.

NE NAZOČNI ČLANOVI VIJEĆA: Drago Boras
 
OSTALI NAZOČNI: Goran Rogić - GU za mjesnu samoupravu, civilnu zaštitu i sigurnost
                                   Stipe Pavičić – stanovnik Bukovca
                                                                 

 
Predsjedava: Krešimir Kompesak, predsjednik Vijeća.
Predsjednik konstatira da je prisutno 10 članova Vijeća, što znači da Vijeće može pravovaljano odlučivati, te otvara 35. sjednicu Vijeća Gradske četvrti Podsljeme.

Prije otvaranja dnevnog reda, otvara raspravu o zapisniku 34. sjednice. Bez primjedbi, jednoglasno je usvojen Zapisnik 34. sjednice.

Na prijedlog predsjednika Vijeće jednoglasno utvrđuje slijedeći:




DNEVNI RED:

1.  Predlaganje kandidata za suce porotnike Općinskog suda u Novom Zagrebu   
     – donošenje zaključka

2.  Prijedlog zaključka o ukidanju Dozvole za gospodarenje otpadom, KLASA: UP/I-351-
     02/23-008/13, URBROJ: 251-06-23-001-23-17, na lokaciji Čret 2E
     – donošenje zaključka

3.  Zaključak VMO Gračani o uspostavi jednosmjernog prometa u dijelu ulice 
     Gračanski Mihaljevac  – donošenje zaključka

4.  Prijedlog zaključka o uvođenju autobusnog stajališta linije 140 na početku ulice 
     Bliznec  – donošenje zaključka

5.  Pitanja, prijedlozi i obavijesti




Ad 1. Predlaganje kandidata za suce porotnike Općinskog suda u Novom Zagrebu  
    
Predsjednik Vijeća objašnjava kako smo od Gradske Skupštine Grada Zagreba dobili zamolbu da predložimo do dva kandidata za suce porotnike Općinskog suda u Novom Zagrebu.
Damir Pavlek predlaže gđu Irenu Pavlek. Budući da nije bilo drugih prijedloga, Vijeće jednoglasno donosi:

Z A K LJ U Č A K
o prijedlogu kandidata za suce porotnike 
Općinskog suda u Novom Zagrebu
	
	

	1.
	Vijeće Gradske četvrti Podsljeme predlaže sljedeće kandidate za suce porotnike Općinskog suda u Novom Zagrebu:
 
1. Irena Pavlek, iz Zagreba


	2.
	Ovaj će zaključak biti upućen Gradskoj Skupštini Grada Zagreba, Odboru za mandatna pitanja, izbor i imenovanja.





Bez  rasprave, Vijeće jednoglasno donosi Zaključak o izmjeni i dopuni Plana potreba za aktivnostima, programima i projektima unapređenja kvalitete života građana Gradske četvrti  Podsljeme u 2024. Isti se nalazi u privitku ovog zapisnika.


Ad 2. Prijedlog zaključka o ukidanju Dozvole za gospodarenje otpadom, KLASA: UP/I-351-02/23-008/13, URBROJ: 251-06-23-001-23-17, na lokaciji Čret 2E

Predsjednik Vijeća objašnjava kako smo zaprimili podnesak građanske inicijative „Maksimir za Zagreb“, u kojem stanovnici od Vijeća Gradske četvrti Podsljeme traže ukidanje predmetne Dozvole za gospodarenje otpadom, zbog čega je odlučio navedenu točku staviti na dnevni red ove sjednice. Otvara raspravu i moli sve za poštivanje ostalih sugovornika.

Luka Maloča želi iznijeti nekoliko činjenica. Ističe kako je istina da se na navedenoj lokaciji ponekad javlja neugodan miris, ali želi naglasiti kako se tamo već neko vrijeme ne odlaže bio otpad sa zagrebačkih tržnica, kao ni bio otpad kućanstava, već isključivo granje i zeleni otpad koje prikupi Zrinjevac. Smatra kako treba gledati širu sliku potreba Grada Zagreba, a ne samo ukidati parcijalno određene dozvole, bez da se ponudi adekvatna alternativa, budući da se radi o privremenoj Dozvoli.

Pero Semren ističe kako su ga kontaktirale kolege iz Gradske četvrti Maksimir i upozorile na često širenje neugodnih mirisa. Smatra kako ovo nije rješenje za otpad Grada Zagreba i da je potrebno naći bolje opcije. Ističe kako nije posao Vijeća da daje rješenja za otpad i stoga će podržati prijedlog ukidanja Dozvole.

Anita Matković ističe kako do sad nikad nije osjetila nikakav miris na tom području, a mišljenja je kako na navedenoj lokaciji svakako ne treba odlagati bio otpad građanstva.

Tihomir Milovac misli da se ovo pitanje ipak koristi kao oružje u političkim obračunima. Ističe kako gradska vlast predano radi na cjelovitom rješavanju pitanja otpada, a ovo je jedno od privremenih rješenja. Smatra kako je ovo jedini prostor na kojem Grad može deponirati dio bio otpada te da isto neće dugo trajati. Napominje kako se na navedenoj lokaciji kompostana nalazi još od 1996. godine.

Reana Senjković-Svrčić napominje kako je jedno pitanje da li nešto proizvodi neugodne mirise, a drugo pitanje da li je isto opasno za zdravlje stanovnika, a sva testiranja su pokazala da je zdravstveno sve ok.

Luka Maloča napominje kako ovaj problem nije stvorila aktualna vlast, a riješiti se mogao i prijašnjih godina.

Pero Semren se slaže kako su problemi postojali i prije, ali ne vidi nikakav pomak u ove tri godine.

Predsjednik Vijeća ističe kako mu je žao što nitko oko ovog problema nije kontaktirao predsjednike okolnih gradskih četvrti, jer smatra kako su uz zajedničku raspravu mogli naći adekvatno rješenje. Ne želi politizirati ovo pitanje, ali smatra kako je ovakva situacija neodrživa i zato će podržati ukidanje Dozvole.

Stipe Pavičić se zahvaljuje svima na raspravi te ističe nekoliko problema. Smatra kako postoji opravdani upit da li je Dozvola izdana na ispravan način. Smrad koji se pojavljuje ovisi o zapuhu vjetra i nije ugodan, te se zato ne osjeti svuda, ali je svakodnevan. Najveći problem je što jedan dan školska djeca nisu smjela izaći van na igru zbog smrada koji se osjetio.

Luka Maloča se slaže i razumije problematiku stanovnika, ali problem je u široj slici problematike gradskog otpada. Ako je sve navedeno istina, smatra kako treba zatražiti reviziju izdane Dozvole.

Predsjednik Vijeća ističe kako nije za reviziju izdane Dozvole, nego predlaže Zaključak o trenutnom ukidanju iste. Bez daljnje rasprave, Vijeće većinom glasova (6 ZA, 3 PROTIV i 1 SUZDRŽAN) donosi:

[bookmark: _Hlk157431383]Z A K LJ U Č A K
o Dozvoli za gospodarenje otpadom
KLASA: UP/I-351-02/23-008/13, URBROJ: 251-06-23-001-23-17, od 22. prosinca 2023.


1. Vijeće Gradske četvrti Podsljeme zaprimilo je pritužbe građana na nesnosan smrad koji se 
    povremeno širi sa lokacije Čret 2e, k.č.br. 15086/1 k.o. Markuševec, a koji se posebno 
    intenzivirao od kraja prošle godine.

2. Vijeće Gradske četvrti Podsljeme zahtijeva trenutnu zabranu dovoženja otpada definiranog 
    postojećom Odlukom i Elaboratom gospodarenja otpadom na lokaciji Čret 2e, 
    k.č.br. 15086/1 k.o. Markuševec.

3. Vijeće je mišljenja kako navedena lokacija nije pogodna za odlaganje otpada takve vrste te 
    da smrad koji se posljedično stvara umanjuje kvalitetu života građana svih okolnih gradskih 
    četvrti.

4. Ovaj će Zaključak biti dostavljen Gradskom uredu za gospodarstvo, ekološku održivost i 
    strategijsko planiranje.


Ad 3.  Zaključak VMO Gračani o uspostavi jednosmjernog prometa u dijelu ulice 
Gračanski Mihaljevac  

Predsjednik Vijeća objašnjava kako smo zaprimili Zaključak VMO Gračani, u kojem traže uvođenje jednosmjernog prometa u najužem dijelu ulice Gračanski Mihaljevac, od kbr. 11 prema sjeveru. 
Luka Maloča smatra kako nadležni ured treba najprije obaviti očevid pa utvrditi optimalno rješenje. Isto bi trebalo napraviti i za ulicu Gračansko borje.

Predsjednik Vijeća slaže se s navedenim prijedlogom te će od Sektora za promet zatražiti predmetne očevide.


Ad 4.  Prijedlog zaključka o uvođenju autobusnog stajališta linije 140 na početku ulice 
Bliznec  

[bookmark: _GoBack]Predsjednik Vijeća ističe kako smo zaprimili prijedlog građana za uspostavu autobusnog stajališta linije 140 na samom početku ulice Bliznec, na kojem i postoji bivše ugibalište. Predlaže da se uputi zahtjev za očevid ZET-u, na kojem će se utvrditi tehnička mogućnost traženog.
Svi članovi Vijeća slažu se s navedenim.


Ad 5.  Pitanja, prijedlozi i obavijesti

Luka Maloča želi napomenuti kako kod druge točke dnevnog reda nisu bili za ukidanje predmetne dozvole, već za reviziju iste, jer smatra kako se treba razmišljati o sveukupnim potrebama grada.

Reana Senjković-Svrčić postavlja pitanje zašto se na toj točci nije moglo glasati za predloženu reviziju Dozvole, dok se na idućim točkama našlo alternativno rješenje?
Predsjednik Vijeća odgovara kako su svi svoje mišljenje dali kroz raspravu, a on je taj koji određeni prijedlog zaključka stavlja na glasanje.

Anita Matković moli da se još jednom pošalje upit za početak radova na sanaciji odrona Črna voda, budući da problem traje od 2009. godine.

Ivan Laco ističe problem kamiona za skupljanje otpada, koji po glavnim ulicama uvijek prolazi u vrijeme najveće popodnevne špice.
Predsjednik Vijeća odgovara kako je već dva puta pisana zamolba i Čistoći i Zagrebačkom holdingu za izmjenu termina odvoza, kako ne bi dolazilo do prometnog kaosa, ali nažalost bez rezultata.

Sjednica je završena u 9:15 sati.


Zapisnik vodio:
Goran Rogić



									Predsjednik 
								  Vijeća Gradske četvrti
									Podsljeme

								     Krešimir Kompesak
[bookmark: _Hlk104212074]

KLASA: 024-08/24-002/80
URBROJ: 251-13-11-2/002-24-2
Zagreb, 13. ožujka 2024.






Privitak:
- izvješće o glasanju na sjednici


	
	Izvješće o glasanju na sjednici

	
	
	
	
	
	
	
	
	

	Članovi Vijeća
	Točka 1.
	Točka 2.
	Točka 3.
	Točka 4.

	KREŠIMIR KOMPESAK
	+
	+
	+
	+

	PERO SEMREN
	+
	+
	+
	+

	DRAGO BORAS
	
	
	+
	+

	IVAN LACO
	+
	+
	+
	+

	LUKA MALOČA
	+
	-
	+
	+

	ANITA MATKOVIĆ
	+
	-
	+
	+

	TIHOMIR MILOVAC
	+
	-
	+
	+

	DAMIR PAVLEK
	+
	+
	+
	+

	SNJEŽANA PUNJEK
	+
	+
	+
	+

	REANA SENJKOVIĆ-SVRČIĆ
	+
	0
	+
	+

	ANA VEČERIN NOVAKOVIĆ
	+
	+
	+
	+

